เป็นปลื้ม
รื่นวดี สุวรรณมงคล อธิบดีกรมบังคับคดี ออกอาการปลื้มใจสุดๆ ที่ &#8220;กรมบังคับคดี&#8221; ได้รับรางวัลชมเชยองค์กรโปร่งใส จากสำนักงานคณะกรรมการป้องกันและปราบปรามการทุจริตแห่งชาติ (ป.ป.ช.)
20 ม.ค. 2560

รื่นวดี สุวรรณมงคล อธิบดีกรมบังคับคดี ออกอาการปลื้มใจสุดๆ ที่ “กรมบังคับคดี” ได้รับรางวัลชมเชยองค์กรโปร่งใส จากสำนักงานคณะกรรมการป้องกันและปราบปรามการทุจริตแห่งชาติ (ป.ป.ช.)
แอบไปสืบทราบเหตุผลที่ได้รับรางวัลนี้ เพราะมีไม้เด็ด เริ่มจากการติดประกาศชัดเจน ว่าจะไม่รับของขวัญปีใหม่ ขอรับแต่น้ำใจ กับบัตรอวยพร
อีกหนึ่งไม้เด็ด คือ กรมบังคับคดีเพิ่มช่องทางการร้องเรียนการทำงาน โดยเปิดให้สามารถส่งอีเมลมาร้องเรียนได้ตลอด 24 ชม.
ที่สำคัญอีเมลเรื่องร้องเรียนทั้งหมด จะเด้งเข้าโทรศัพท์มือถือของอธิบดีโดยตรง
ไม่เชื่ออย่างลบหลู่ วันที่คณะกรรมการ ป.ป.ช.ไปตรวจงานที่กรม ว่า ว่าโปร่งใสจริงหรือไม่นั้น มีกรรมการท่านหนึ่งลองส่งอีเมลเรื่องร้องเรียนเข้าไป แล้วก็เด้งเข้าโทรศัพท์มือถืออธิบดีจริงๆ “ไม่ได้โม้”
งานนี้เลยได้ทั้งใจ ทั้งคะแนนจาก ป.ป.ช.ไปเต็มๆ